АНТИКОР: «Қазақ тілі – құқықтық сауат пен заң тілі»
"АНТИКОР: «Қазақ тілі – құқықтық сауат пен заң тілі»" | "https://abai.kz/post/189187"
TITLE: АНТИКОР: «Қазақ тілі – құқықтық сауат пен заң тілі»
URL: https://abai.kz/post/189187
META: "АНТИКОР: «Қазақ тілі – құқықтық сауат пен заң тілі»" | "https://abai.kz/post/189187"
DATE: 16.10.2024
AUTHOR(s): Abai.kz
TOTAL WORDS: 229
TEXT: Қазақ тілінің мемлекеттік тіл ретіндегі рөлін күшейтуге Агенттік тарапынан аса назар аударылады. Бұл туралы АНТИКОР-дың баспасөз қызметі хабарлады. Бұл бағытта тиісті жоспар шеңберінде кешенді жұмыс атқарылып келеді. Атап айтқанда, әзірленетін құжаттарға мониторинг жүргізу, «Қазтест» жүйесінде диагностикалық тестілеуден өту, тілдік ортаны дамыту мен өзекті проблемалары жөніндегі және тіл мәдениетін жетілдіруге қатысты іс-шараларды өткізу көзделген. Солардың бірі болып ағымдағы жылы 4 қазанда өткен «Мемлекеттік тілде сөйлеу мәдениеті» атты іс-шарасы. Мақсаты – Агенттік қызметкерлерінің мемлекеттік тілде сөйлеу мәдениетін арттыру. Аталған іс-шарада ҚР Президенті жанындағы Мемлекеттік басқару академиясының Дипломатия институты Тілдік құзыреттілікті дамыту кабинетінің меңгерушісі, п.ғ.к., қауымдастырылған профессор Н.Т Төленбергенова, Агенттік Төрағасы Хатшылығының басшысы Қ.Б. Мырзағали баяндамамен сөз сөйледі. Іс-шара кезінде сөйлеу мәдениеті, тілді оқыту тұрғысынан, қазақша тест тапсыру бойынша таныстырылымдар көрсетіліп, қызметкерлердің пікір алмасу кезеңіне жалғасты. «Диалог құру: тілді шұбарламай таза сөйлейік!», «Тез ойла, сөз ойла» ойыны, «Сөзге әзіл араластырып сөйлеу орынды/орынсыз», ақындардың өлеңдерін оқу бойынша сайыс кезеңдері өтті. Іс-шара соңында үздік өнер көрсеткен қызметкерлер Агенттік Төрағасының дипломдармен, қатысушылар ескерткіш сыйлықтармен марапатталды. Агенттіктің Нормашығармашылық және халықаралық ынтымақтастық департаменті Халықаралық ынтымақтастық департаментінің бас сарапшысы Е.Т. Айдархан 1-орынды; Превенция қызметі Сыбайлас жемқорлықққа қарсы мәдениетті қалыптастыру басқармасының аса маңызды істер жөніндегі офицері Ж.Ж. Жылқышиева 2-орынды; Нормашығармашылық және халықаралық ынтымақтастық департаменті Нормашығармашылық басқармасының бас консультанты Ә.Қ. Тұранқұлова 3-орынды иеленді. Агенттікте қазақ тілінің мемлекеттік тіл ретіндегі толыққанды қызметін қамтамасыз ету, тіл мәдениетін одан әрі арттыру және тілдік капиталды дамытуға бағытталған іс-шаралар алдағы уақытта жалғасын табатын болады. Abai.kz
